|  |  |  |  |  |
| --- | --- | --- | --- | --- |
| Številka: | 43001-353/2021-32 |  | oznaka naročila: | A-158/21 S  |
| Datum: | 14.10.2021 |  | MFERAC: | 2431-21-001325/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Koncesija za izvajanje gospodarske javne službe rednega vzdrževanja In varstva državnih cest, ki so v upravljanju Direkcije RS za infrastrukturo - območje 5** |
|  |

**JN006076/2021- 14.10.2021   11:41**

**Vprašanje:**

Pozdravljeni!
Nejasno je, ali je četrta alineja (4. alineja točke 1.3 podtočka f) Priloge 2) zapisana kumulativno ali alternativno, torej kaj v tem primeru pomeni beseda "ter" :"redno vzdrževanje asfaltnih vozišč cestnega omrežja, ki je vključevalo najmanj strojno in ročno krpanje ter obnovo talnih obeležb v skupni dolžini vsaj dve tretjini razpisanega cestnega omrežja, ki ga prevzema v vlogi (pri čemer se posamezna cesta iz referenčnega posla pri izračunu dolžine omrežja iz referenčnega posla upošteva samo enkrat) in v trajanju vsaj tri leta brez prekinitve."

Menimo, da bi moralo biti predmetno zapisano alternativno, saj ne obstojijo objektivni razlogi za kumulativni zapis. Prav tako je v pogojih v točki 3.2 Priloge 2 enak pogoj zahtevan iz dveh ločenih referenčnih poslov.

**Odgovor:**

Vodja vzdrževanja mora izkazati reference, kot je navedeno v točki 1.3 f) Priloge 2 koncesijskega akta.

Med drugim mora vodja vzdrževanja izkazati, da je bil vodja del ali odgovorna oseba izvajalca pri poslu, ki je obsegal tako strojno in ročno krpanje kot obnovo talnih obeležb. Pravilno usklajevanje obeh opravil je bistvenega pomena za uspešno izvedeno vzdrževanje asfaltnih vozišč.

Naročnik ne bo spreminjal razpisne dokumentacije. Naročnik s tem upošteva tudi določila veljavne Uredbe o načinu izvajanja gospodarske javne službe rednega vzdrževanja državnih cest.